stanford-oval/wikipedia huggingface dataset:
חנן לסקין
הערות שוליים

↑  פרס א.מ.ת - חנן לסקין בקטגוריה תרבות ואמנות בתחום צילום (2011)
↑  יד לבני תיכון עירוני ה' שנפלו במערכות ישראל, באתר www.izkor.gov.il
| --- | --- |
בקרת זהויות :  ICIA: 280854  NLI: 987007264239605171  ISNI: 0000 0000 5184 1257  LCCN: nr2007010263  PIC: 322957  VIAF: 63973393   WorldCat (עם VIAF): 63973393 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
יאן דה רשקה

| --- | --- |

 לידה:  14 בינואר 1850 ורשה, האימפריה הרוסית 
 פטירה:  3 באפריל 1925 (בגיל 75) ניס, צרפת 
 שם לידה:  Jan Mieczysław Reszke 
 מקום קבורה:  בית הקברות מונפרנאס 
 מוקד פעילות:  פולין, צרפת, האימפריה הרוסית 
 תקופת הפעילות:  מ-1874 
 סוגה:  אופרה 
 סוג קול:  טנור, בריטון 
 שפה מועדפת:  פולנית 
 כלי נגינה:  פסנתר 
 בן או בת זוג:  Marie de Reszke 
 
יאן דה רשקה
יאן דה רשקה (בפולנית: Jean de Reszke‏; 14 בינואר 1860 – 3 באפריל 1925) היה טנור אופראי פולני.
לימודים וקריירה

דה רשקה נולד בוורשה בשם יאן מייצ'יסלב; אביו היה עובד מדינה ואמו זמרת חובבת מוכשרת. ביתם היה מוכר כמרכז מוזיקלי.
כנער שר במקהלה בקתדרלה של ורשה ואחרי שנים מספר של לימודי משפטים באוניברסיטה של ורשה ויתר על המקצוע ויצא לאיטליה ללמוד שירה. הופעתו הראשונה הפומבית, כבריטון, הייתה בוונציה בינואר 1874, בתפקיד אלפונסו ב"לה פאבוריטה" של דוניצטי. באפריל כעבור שנה שר לראשונה בלונדון, שם הופיע בתיאטרון דרורי ליין, וזמן מה לאחר מכן שר בפריז.
הצלחתו לא הייתה מלאה והוא פרש לעוד תקופת לימודים, שבה חל שיפור משמעותי ברגיסטר העליון של קולו והופעתו הראשונה לאחר שובו הייתה כטנור, במדריד בשנת 1879, בתפקיד הראשי ב"רוברט השד" של מאיירבר. ראשית תהילתו הגדולה של דה רשקה כזמר היא בתקופה זו. במשך עונות אחדות שר בקביעות בפריז ובשנת 1887 חזר להופיע בלונדון בתפקיד ראדאמס באאידה. בעונה הבאה הופיע שוב בלונדון, הפעם בבית האופרה המלכותית, קובנט גארדן, בתפקיד ואסקו דה גמה ב"אפריקאית" ובתפקיד ראול ב"הוגנוטים", שתיהן של מאיירבר; הופעה זו הייתה אחראית במידה רבה לתחייתה של האופרה כבידור אופנתי בלונדון. הוא חזר להופיע בלונדון מדי שנה כמעט עד 1900. בשנת 1891 ביקר באמריקה ובין 1893 ל-1899 התקבל בברכה מדי שנה בבית המטרופוליטן אופרה בניו יורק. תפקידיו המוצלחים ביותר של יאן דה רשקה היו ב"אל סיד", שמאסנה כתב למענו, וכן כרומיאו, כלנסלוט ב"איליין" וכלוהנגרין, ולתר פון שטולצינג, זיגפריד וטריסטן באופרות של וגנר.
בשנת 1904 אילצה אותו מחלה לפרוש מן הבימה והוא חילק את זמנו בין הוראת שירה בפריז - בין תלמידיו היו אדלינה פאטי, לאו שלזאק, קלייר קרויזה ומגי טייט - וגידול סוסי מרוץ בפולין.
דה רשקה, שנודע ביכולתו לשלב סגנון הרואי עם סטנדרט גבוה של הידור ועידון, נחשב לעיתים קרובות לאחד הטנורים הגדולים ביותר בכל הזמנים. משום כך צר מאוד, ששני התקליטים שלו, שהודעות עליהם יצאו בשנת 1905, לא הופיעו מעולם, בסופו של דבר (דיווחים על קיומו של אחד מהם בשנות ה-50' של המאה ה-20 אינם אמינים), ושרק קומץ הקלטות פונוגרף שנעשו במטרופוליטן אופרה בניו יורק בשנת 1901 מספקות הצצה חטופה ובלתי מספקת לשירתו. (ספרן המוזיקה ליונל מייפלסון הקליט מבחר קטעי אופרה בפונוגרף צילינדר בעל אפרכסת ענקית, שהייתה תלויה בגובה 12 מטרים מעל הבמה.)
אחיו הצעיר של יאן דה רשקה, אדואר דה רשקה, שנולד ב-23 בדצמבר 1855 בוורשה, היה גם הוא זמר אופרה מפורסם בקול בס. הוא הופיע לראשונה בפריז באפריל 1896 ושר עם אחיו במשך עונות רבות, הן בלונדון והן בניו יורק. גם אחותם, ז'וזפין דה רשקה, פיתחה קריירת שירה מצליחה, אך פרשה ממנה בעודה בשיאה, לאחר נישואיה לבן-אצולה.
וולגה טבר (כדורגל)

לוגו בעונת 2020/2021.
וולגה טבר (ברוסית: Футбольный клуб «Волга» Тверь) הוא מועדון כדורגל רוסי מהעיר טבר.
היסטוריה > הקמה

המועדון הוקם לראשונה בשנת 1908 כמועדון בחסות חוג רוכבי האופניים, המחליקים וחובבי הספורט של מחוז טבר. ב-1920 בלטה קבוצת MKS (חוג הספורט של מורוזוב) שזכתה באליפויות מחוזיות ופורקה בעקבות מלחמת האזרחים ברוסיה.
היסטוריה > וולגה טבר

לאחר המלחמה הוקמה קבוצת ספרטק קלינין שייצגה את העיר באליפויות ברית המועצות. ב-1957 הקבוצה הוקמה מחדש כמועדון הכדורגל חימיק טבר ושנה לאחר מכן נקראה בשם וולגה טבר. ב-1992 נוסף השם טריון לשם הקבוצה, על שם הספונסרית של הקבוצה ומאז 1995 חזרה לשם וולגה טבר.
הקבוצה שיחקה לאורך כל שנות קיומה בליגה השנייה ורק בעונת 1992 הצליחה להעפיל לליגה הרוסית הראשונה אלא שבסיומה של אותה עונה סיימה במקום ה-18 והאחרון והודחה בחזרה לליגה השנייה. בשנת 2017 פורקה והוקמה מחדש בשם "וולגה 1908" אך פורקה כעבור זמן קצר. בקיץ 2018 הוקמה שוב והייתה מועמדת להתמודד בליגת הכדורגל המקצוענית, אך בשל חוסר בתקציב לא הורשתה להשתתף בליגה השנייה והתמודדה בליגה החובבנית בשם "וולגה טבר" ובהמשך פורקה סופית, בשל חובות שהצטברו.
היסטוריה > תחייה

בסוף 2019 נודע כי בתמיכת מועדון הכדורגל ארסנל טולה תוקם בעיר טבר, אקדמיה לכדורגל לילדים וב-2 באפריל 2020 נודע על ארגון הקבוצה מחדש כקבוצת "טבר", שנועדה לייצג את מחוז טבר במסגרות הכדורגל המקצועניות, בחסות ממשלת המחוז. השם "טבר" נבחר במקום "וולגה טבר", משום שהשימוש בשם וולגה נאסר. ברם, בקיץ 2021 הוחזר שמה ההיסטורי "וולגה טבר".
בית הספר לכדורגל

בית הספר לכדורגל "וולגה" (ברוסית: СШОР Волга) הוא מועדון נוער של הקבוצה המתמודד בליגה הרוסית השלישית.
גלריה

סמל הקבוצה בתקופה הסובייטית.
סמל וולגה טבר.
סמל וולגה 1908.
הישגים

אליפות רוסיה הסובייטית בכדורגל: מקום 3 ב-1960
מחזיקת גביע רוסיה הסובייטית בכדורגל: 1975
רבע גמר הגביע הרוסי בכדורגל: 2009/10
הערות שוליים

↑  В этом году на стадион «Химик» в Твери вернется профессиональный футбол
↑  Город простился с профессиональным футболом
↑  К финалу ЧМ-2018 в Тверскую область может вернуться профессиональный футбол
↑  «Волга 1908» прекращает выступление
↑  Тверской «Волги» в ПФЛ не будет в этом сезоне
↑  "В Твери намерены создать детскую академию футбола при поддержке тульского "Арсенала"". ТАСС. נבדק ב-2020-04-07.
1 2  "Правительство Тверской области". www.region.tver.ru. נבדק ב-2020-04-07.
↑  В Твери вместо «Волги» появится новый футбольный клуб
↑  ФК «Тверь» будет представлять регион в профессиональном футболе
↑  Команда ФК «Тверь» провела первую тренировку
| הליגה הרוסית השנייה בכדורגל • קבוצות הכדורגל בעונת 2024 |
| --- | --- | --- |
| בית A | בית A |  |
| בית זהב | אוונגרד קורסק • לנינגראדץ • וולגר אסטרחן • ולס מוסקבה • וולגה אוליאנובסק • ספרטק קוסטרומה • קובאן • קלוגה • צ'ליאבינסק • טקסטילשצ'יק איוואנובו |  |
| בית כסף | קרסנודאר-2 • אירטיש אומסק • מטאלורג ליפצק • סיביר • מורום • וולגה אוליאנובסק • מאשוק-KMV • רודינה-2 • חימיק דזרז'ינסק • טורפדו מיאס • דינמו בריאנסק |  |
| בית B | בית B |  |
| 1 | אמקאר פרם • צ'רטנובו • פורטה טאגאנרוג • סאליוט בלגורוד • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • סבסטופול • ספרטק נלצ'יק • פובדה חסביורט • רובין יאלטה • וולנה ניז'ני נובגורוד |  |
| 2 | דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • קוונט אובנינסק • ספרטק טמבוב • ריאזאן • צ'יטה |  |
| 3 | אנגושט נזראן • ניז'ני נובגורוד-2 • רוסטוב-2 • נארט צ'רקסק • נוסטה נובוטרויצק • אורנבורג-2 • לאדה טוליאטי • אוראלץ-TS • אורל-2 • אקרון-2 • דינמו קירוב • סטרויטל קאמינסק-שחטינסקי • זניט פנזה • סוקול קאזאן • רובין-2 קאזאן • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה • קריליה סובייטוב-2 |  |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • אוריול • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |  |
חיוניות מטעה

חיוניות מטעה הוא תת־כשל לוגי של הכללה נמהרת, מסוג שגיאות דגימה. חיוניות מטעה היא מצב בו אירוע חריג מובלט מאוד ומשכנע את השוגה בכך שלאירוע יש משמעות רבה. אף על פי שלחיוניות מטעה אין תימוכין לוגיים, היא יכולה להיות בעלת השפעה פסיכולוגית מרחיקת לכת בגלל היוריסטיקה קוגניטיבית המכונה היוריסטיקת נגישות.
דוגמה:
פרסום עובדת הזכייה בפיס. מיליוני כרטיסי פיס נמכרים מדי שבוע, וברוב השבועות אין אפילו כרטיס זוכה אחד. אולם, ההד התקשורתי של הזכיות הנדירות גורם לאנשים רבים לחשוב שזכייה בפיס היא אירוע שגרתי.
ראו גם

ראיה אנקדוטלית
| מסקנות לא-רלוונטיות (איגנורטיו אלנכי) וכשלים לוגיים |
| --- | --- | --- |
| כללי | דיקטו סימפליקיטר • אד נאוסאם • אקס סילנטיו • כשל הסתברות קודמת • בורות בלתי-מנוצחת • איש קש |  |
| פנייה אל הרגש | אד מטום • הסתמכות על החנופה • אד מיסריקורדיאם • בשם הלעג • לא הומצא כאן • אד אודיום • בשם ההומור • בשם הפטריוטיות • בשם הרצינות • בשם התועלת • כבוד בגלל קרבה |  |
| כשל גנטי | אד הומינם • אד ורקונדיאם • פנייה למניעים אישיים• אד אנטיקוויטם • אשמה בגלל קרבה • הרעלת בארות • רדוקטיו אד היטלרום • אד פופולום |  |
| אד קונסקוונטיאם | אד בקולום • בשם המשאלה |  |
| טווח ביניים | אבחנת פנטום • חשיבה בשחור לבן • מדרון חלקלק • דיקטו סימפליקיטר • אד טמפרנטיאם |  |
| כשלי סילוגיזם | איליקיט מיור • איליקיט מינור • כשל אמצע לא מופץ • מסקנה מחייבת מהנחה שוללת • כשל הנחות בלעדיות • כשל קיומי •  אישור מופרד • דיקטו סקונדום |  |
| נון סקוויטור | אישור הסוגר • הכחשת הפותח • חוסר עקביות |  |
| שגיאת דגימה | גורמים לא מבוקרים • היקש עצל • מדגם לא מייצג • היפרבולה היקשית • הכללה נמהרת • הקבלה שגויה • חיוניות מטעה • יותר מדי חריגים • כשל אי הכללה • עיסוי נתונים |  |
| כשלי הסחה | אד איגנורנטיאם • כשל נטורליסטי • פלוריום אינטרוגטיונום • משתי עוולות יוצא צדק • כשל התנגדויות זניחות |  |
| פנייה אל הסמכות | אד אנטיקוויטם • אד לזרום • אד נוביטם • אד קרומנם • בשם האינדיבידואליזם • בשם האמינות • מומחים לא מזוהים  • סמכות בלתי מעורערת • תמיכת המפורסם |  |
| שגיאות תצפית | דגימה מוטה • דגימה מוכתמת • הטיית הנסיין |  |
חיוך חושף חניכיים

חיוך חושף חניכיים (באנגלית: Gummy smile) הוא מצב רפואי אסתטי שכיח הכולל הצגה עודפת של החניכיים מתחת לשפה העליונה. מצב זה נגרם כתוצאה בקיעת שן לא תקינה, תפקוד יתר של שריר מעלה השפה העליונה (Levator labii superioris alaeque nasi muscle), קרום שפה עליונה (ידוע כ"שפה קשורה"), צמיחה אנכית עודפת או צמיחה מועטת של עצם הלסת העליונה, בקיעת יתר של השיניים הקדמיות העליונות, או שילוב של הגורמים שתוארו לעיל.
ישנן מספר אפשרויות טיפול למצב רפואי זה הכוללות יישור שיניים, ניתוח, זריקות בוטולינום טוקסין והשתלת שומן מיקרו-אוטולוגית (MAFT). טיפול בבוטוקס (BTX-A) הוא טיפול טוב למצב הרפואי, אך הוא זמני ותוצאותיו נמשכות 6 חודשים בממוצע. הבוטוקס מוזרק לשרירים ההיפר-אקטיביים של השפה העליונה, ובכך גורם להפחתה בתנועת השפה כלפי מעלה ולחיוך עם פחות תצוגה של החניכיים. בוטוקס מוזרק בדרך כלל בשלושת שרירי מעליות השפתיים המתכנסים בצד הרוחבי של העלה של האף; את levator labii superioris (LLS), את levator labii superioris alaeque nasi muscle (LLSAN) ואת הזיגומאטוס מינור (ZMi).
הערות שוליים

↑  Monaco A, Streni O, Marci MC, Marzo G, Gatto R, Giannoni M (2004). "Gummy smile: clinical parameters useful for diagnosis and therapeutical approach". The Journal of Clinical Pediatric Dentistry. 29 (1): 19–25. doi:10.17796/jcpd.29.1.y01l3r4m06q3k2x0. PMID 15554398.{{cite journal}}:  תחזוקה - ציטוט: שימוש בפרמטר authors (link)
↑  Chandrasekharan D, Balaji SM (במרץ 2010). "Intrusion of anterior teeth to improve smile esthetics". Journal of Maxillofacial and Oral Surgery. 9 (1): 27–9. doi:10.1007/s12663-010-0009-8. PMC 3453683. PMID 23139562. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Chandrasekharan D, Balaji SM (במרץ 2010). "Intrusion of anterior teeth to improve smile esthetics". Journal of Maxillofacial and Oral Surgery. 9 (1): 27–9. doi:10.1007/s12663-010-0009-8. PMC 3453683. PMID 23139562. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Faus-Matoses V, Faus-Matoses I, Jorques-Zafrilla A, Faus-Llácer VJ (באפריל 2018). "Lip repositioning technique. A simple surgical procedure to improve the smile harmony". Journal of Clinical and Experimental Dentistry. 10 (4): e408–e412. doi:10.4317/jced.54721. PMC 5937970. PMID 29750105. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Sucupira E, Abramovitz A (בספטמבר 2012). "A simplified method for smile enhancement: botulinum toxin injection for gummy smile". Plastic and Reconstructive Surgery. 130 (3): 726–8. doi:10.1097/PRS.0b013e31825dc32f. PMID 22929256. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Huang SH, Huang YH, Lin YN, Lee SS, Chou CK, Lin TY, Takahashi H, Kuo YR, Lai CS, Lin SD, Lin TM (במרץ 2018). "Micro-Autologous Fat Transplantation for Treating a Gummy Smile". Aesthetic Surgery Journal. doi:10.1093/asj/sjy069. PMID 29566216. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Nayyar P, Kumar P, Nayyar PV, Singh A (בדצמבר 2014). "BOTOX: Broadening the Horizon of Dentistry". Journal of Clinical and Diagnostic Research. 8 (12): ZE25-9. doi:10.7860/JCDR/2014/11624.5341. PMC 4316364. PMID 25654058. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Al-Fouzan AF, Mokeem LS, Al-Saqat RT, Alfalah MA, Alharbi MA, Al-Samary AE (ביוני 2017). "Botulinum Toxin for the Treatment of Gummv Smile". The Journal of Contemporary Dental Practice. 18 (6): 474–478. doi:10.5005/jp-journals-10024-2068. PMID 28621277. {{cite journal}}:  (עזרה)תחזוקה - ציטוט: שימוש בפרמטר authors (link)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חיוך מסוים (סרט)

| --- | --- |
כרזת הסרט חיוך מסוים
כרזת הסרט חיוך מסוים
 מבוסס על:  הרומן "חיוך מסוים" של פרנסואז סאגאן
 בימוי:  ז'אן נגולסקו 
 הופק בידי:  הנרי אפרון 
 תסריט:  פרנסס גודריץ'
 עריכה:  לואיס ר. לופלר 
 שחקנים ראשיים:  קריסטין קארר רוסאנו בראצי ג'ואן פונטיין ברדפורד דילמן רנטה הוי
 מוזיקה:  אלפרד ניומן 
 צילום:  מילטון קרסנר
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 הקרנת בכורה:  31 ביולי 1958
 משך הקרנה:  104 דק' 
 שפת הסרט:  אנגלית 
 סוגה:  סרט דרמה, סרט רומנטי 
 תקציב:  2,3000,000‏$
 הכנסות:  ‏$1,3000,000
 דף הסרט ב־IMDb
 
חיוך מסוים (באנגלית: A Certain Smile) הוא סרט קולנוע אמריקאי מ-1958 מסוגה קולנועית של דרמה רומנטית.
התסריט מבוסס על ספרה השני של פרנסואז סאגאן "חיוך מסוים" (בצרפתית: Un certain sourire) משנת 1956.
כמו בשאר ספריה של סאגאן, הנושא המרכזי הוא רומן אהבה כשאחד מבני הזוג מבוגר מחברו, המסתיים בתוקף הנסיבות.
לתפקיד הראשי נבחרה השחקנית הצרפתייה קריסטין קארר שזה היה סרטה הראשון בהוליווד והקריירה שלה נמשכה שם זמן קצר. זה היה גם סרטו הראשון של ברדפורד דילמן ששיחק לצידה כחברה הצעיר.
הסרט היה מועמד לפרס אוסקר לעיצוב התלבושות הטוב ביותר, פרס אוסקר לשיר המקורי הטוב ביותר ופרס אוסקר על העיצוב האמנותי.
השיר A Certain Smile המושר בסרט על ידי ג'וני מאטיס הפך ללהיט שהאפיל בהצלחתו על זו של הסרט.
תקציר העלילה

דומיניק ואלון (קריסטין קארר) היא סטודנטית בת 19 בפקולטה למשפטים בסורבון. היא חברה של ברטראן (ברדפורד דילמן), אף הוא סטודנט בסורבון.
ברטראן לוקח את דומיניק לפגישה עם דודו לוק (רוסאנו בראצי) ואשתו פרנסואז (ג'ואן פונטיין). לוק הוא איש עסקים אמיד, גבר שרמנטי ויפה תואר שנשים נשבות בקסמו ואחת מהן היא דומיניק. ברטראן לעומתו הוא צעיר חסר ניסיון התלוי כלכלית באמו השתלטנית.
עד מהרה נשבית דומיניק בקסמו של לוק ומסכימה לצאת איתו לחופשה סודית בריביירה הצרפתית. הם משתכנים בוילה מהודרת והוא מרעיף עליה מכל טוב. דומיניק מפנטזת כי תקים בעתיד משפחה איתו ויהיו להם ילדים.
לוק קוטע לבסוף את החופשה בגלל עניינים בעסקיו ושניהם חוזרים לפריז. הוא מבקש מדומיניק לחזור להוריה בכפר אך היא נשארת בפריז ומגיעה לביקור לא מתוכנן לביתם של לוק ופרנסואז. למקום מגיע גם ברטראן שתוי ומטיח בפני דומיניק שהוא יודע על יחסיה עם לוק וכי היא טיפשה אם היא חושבת שלוק יעזוב למענה את אשתו.
לוק מתקשר לדומיניק ומודיע לה כי החליט לסיים את יחסיהם. היא אורבת לו בבית קפה ורואה שהוא נכנס לשם עם בחורה. לוק מבחין בה אך היא בורחת מהמקום ולבסוף נופלת מעולפת לפני מכונית (ניסיון התאבדות?). לוק נושא אותה לביתו ואז מבינה פרנסואז כי הוא בגד בה עם דומיניק.
היא מטפלת בדומיניק אך לא מאשימה אותה אלא רק את לוק. אביה של דומיניק מוזעק ולוקח אותה לביתם בכפר. פרנסואז אורזת את בגדיה ואומרת ללוק כי היא עוזבת אותו. לאחר שלוק מכה על חטא, משפיל את עצמו, כורע ברך לפניה ומבקש סליחה היא נעתרת לו.
לאחר חופשת הקיץ נפגשת דומיניק עם ברטראן ביום הלימודים הראשון בסורבון ושניהם צועדים לכיתות בלי להזכיר את אירועי הקיץ.
חיטוי סולארי

חיטוי סולארי
החיטוי הסולארי, הוא שיטה חדשה יחסית לחיטוי לא-כימי של קרקע חקלאית בעזרת קרינת השמש, שפותחה בישראל על ידי יעקב קטן וחבריו.
שיטה זו משמשת ברובה בשלב המקדים לזריעה ומשמשת לקטילת מזיקים שוכני קרקע ועשבים מזיקים. השיטה פורסמה לראשונה במגזין המדעי "Phytopathology" בשנת 1976. חיטוי הקרקע מתבצע על ידי כיסויה ביריעות פוליאתילן שקופות בעונה החמה, כך שחום קרינת השמש חודר לעומק הקרקע דרך היריעות וקוטל את המזיקים. השיטה התאפשרה רק בעקבות ההתפתחות הניכרת בתעשיית הפלסטיק בשנות ה-50 של המאה ה-20.
מאז פרסומה, יושמה שיטת החיטוי הסולארי במגוון מערכות גידול ובאזורי אקלים שונים. השיטה הוכחה כיעילה כנגד מגוון של מזיקים שוכני קרקע, ביניהם פטריות דוגמת דוררת, מגלת (פוזריום) ופיתיום, חיידקים, נמטודות ועשבים מזיקים.
בעקבות אמנת וינה 1985 ופרוטוקול מונטריאול, שאסרו את השימוש במתיל ברומיד לחיטוי קרקע והדברה, התרחב השימוש בשיטת החיטוי הסולארי, כשיטה יחידה או בשילוב עם חומרי הדברה במינון מופחת, בממשק מסורתי או אורגני. כיום החיטוי הסולארי משמש באלטרנטיבה לחיטוי קרקע מסורתי בלמעלה מ-70 מדינות, בעלות אקלים מתאים ורמת קרינה מתאימה, בין השאר גם במטעים קיימים ולא רק בשדות פתוחים לפני הזריעה.
למעלה מ-1,400 מחקרים מדעיים פורסמו עד כה בנושא החיטוי הסולארי.
טופולב Tu-204

טופולב Tu-204 בשירות חברת התעופה "קובאנה".
טופולב Tu-204 הוא מטוס נוסעים צר-גוף רוסי לטווח קצר עד בינוני שפיתוחו החל בימי ברית המועצות בסוף שנות ה-80 ובתחילת שנות ה-90, על מנת להוות תחליף למטוסי הטופולב Tu-154. המטוס נחשב למקביל למטוסי איירבוס A320 ובואינג 757 המערביים.
היסטוריה

רעיון פיתוח המטוס עלה כבר ב-1973, אך לאורך השנים התוכניות השתנו עשרות פעמים בהתאם להשקת מטוסי בואינג חדשים, ורק בשנות ה-80 הואצו תוכניות הייצור. המטוס יוצר על ידי מפעל התעופה באוליאנובסק, כיום חברת "אוויה-סטאר" (Авиастар-СП), שנערך לייצורו הסדרתי כבר ב-1987. כיוון שהמטוס פותח לאחר סיום המלחמה הקרה, לא הוצמד לו קוד דיווח נאט"ו. עלות כל מטוס מגיעה ל-35 מיליון דולר.
טיסת הבכורה של המטוס נערכה ב-2 בינואר 1989 וב-1994 החלה טופולב לייצר את המטוס בייצור סדרתי. בפברואר 1996 נערכה הטיסה הראשונה של המטוס בקו סדיר, ממוסקבה למינרלניה וודי.
היסטוריה > תאונות

ב-22 במרץ 2010 מטוס Tu-204 שמספרו RA-64011 בטיסה 1906, התרסק ביער בטרם נחיתתו, במרחק 1.5 ק"מ בלבד מהמסלול בנמל התעופה דומודדובו שבמוסקבה. בהתרסקות נפצעו שמונת אנשי הצוות שהיו על המטוס, שטס ללא נוסעים. נקבע כי הגורם לתאונה היה רשלנות ושיקול דעת מוטעה של הטייסים, אשר נידונו לשנת מאסר ונשללה מהם הזכות לעסוק בטיסה במשך שנה מיום שחרורם.
עתיד המטוס

עד כה יוצרו 78 מטוסים מדגם זה, המשרתים חברות תעופה רוסיות כדוגמת Red Wings, ולדיווסטוק אוויה (Владивосток Авиа) וטראנסאארו, וכן קיימות הזמנות לעשרות מטוסים נוספים. במהלך השנים פותחו מספר גרסות מתקדמות של המטוס, בהן דגם הטופולב Tu-214 שמיוצר במפעל בעיר קאזאן בחסות תאגיד המטוסים המאוחד.
לקראת סוף העשור השני של המאה ה-21 מתוכנן להתחיל בהחלפת מטוסים ממשפחת מטוסי הטופולב Tu-204 על ידי מטוס ה-MC-21. עד להתחלת ייצור סדרתי של המטוס החדש, יתמשך ייצור מטוסי ה-Tu-204 תוך מודרניזציה שלהם וייצור גרסאות מתקדמות של המטוס.
מפעילי המטוס

רוסיה ולדיווסטוק אוויה: 6 מטוסים
רוסיה חברת התעופה הממלכתית "רוסיה": 8 מטוסים
רוסיה קמ"ב: 2 מטוסים
רוסיה טראנסאארו: 3 מטוסים
הרפובליקה העממית של סין אייר צ'יינה קרגו: מטוס אחד
קוריאה הצפונית אייר קוריאו: 2 מטוסים
מצרים קאירו אוויאישן: 5 מטוסים
קובה קובאנה: 4 מטוסים
גרמניה DHL אייר: 2 מטוסים
רוסיה Red Wings: 8 מטוסים
רוסיה ביזנס איירו: מטוס אחד
רוסיה אורנייר (אורנבורג איירליינס): מטוס אחד
רוסיה איירסטארס: מטוס אחד
טאונסוויל

| --- | --- |
סמל טאונסווילסמל טאונסוויל

 מדינה:  אוסטרליה אוסטרליה
 מדינה:  קווינסלנד קווינסלנד
 ראש העיר:  ג'ני היל
 תאריך ייסוד:  1866
 על שם:  Robert Towns 
 שטח:  140.2 קמ"ר
 גובה:  6.0 מטרים
 אוכלוסייה:  ‏
  ‑ בעיר:  173,724 (10 באוגוסט 2021)
  ‑ צפיפות:  1,061 נפש לקמ"ר (2012)
 קואורדינטות:  19°15′23″S 146°49′6″E﻿ / ﻿19.25639°S 146.81833°E﻿ / -19.25639; 146.81833
 אזור זמן:  UTC+10
 www.townsville.qld.gov.au
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןטאונסוויל(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןטאונסוויל(למפת קווינסלנד רגילה) בריזבן גולד קוסט קיירנס מאקאי רוקהאמפטון מאונט איסה ט. ה צ פ ו נ י ת  אוסטרליה הדרומית  ניו סאות' ויילס פפואה גינאה החדשה  מפרץ קרפנטאריה  ים האלמוגיםטאונסוויל(למפת קווינסלנד מוגדלת) בריזבן גולד קוסט קיירנס מאקאי רוקהאמפטון מאונט איסה ט. ה צ פ ו נ י ת  אוסטרליה הדרומית  ניו סאות' ויילס פפואה גינאה החדשה  מפרץ קרפנטאריה  ים האלמוגיםטאונסוויל  he tabBackground:;tabBorder:#aaa;defaultTab:0;
 
טאונסוויל (באנגלית: Townsville) היא עיר על החוף הצפון מזרחי של קווינסלנד, אוסטרליה. בהיותה בסמוך לחלק המרכזי של שונית המחסום הגדולה, היא נמצאת באזור היבש יותר של קווינסלנד. אוכלוסיית העיר מונה בשנת 2012 196,219 נפש. היא נחשבת לבירה הלא רשמית של צפון קווינסלנד ומשכנת בתוכה כמות משמעותית של מוסדות ממשלה, קהילה ועסקים בחלק הצפוני של המדינה.
בטאונסוויל נמצאות לא מעט אטרקציות תיירותיות הכוללות רצועת חוף טרופית, פארק על גדות נהר רוס, אקווריום המציג חלק ניכר מעולם החי והצומח של שונית המחסום הגדולה, המוזיאון של קווינסלנד הטרופית, פארק ספורטיבי ופארק נופש שנמצא על אי המגנט (Magnetic Island).
היסטוריה

התושבים המקוריים של האזור הם האבוריג'ינים שעד היום מתנהל דיון בבית המשפט הפדרלי של אוסטרליה לגבי תביעתם לבעלות על השטח.
ג'יימס קוק הגיע לאזור לראשונה ב-1770, אך לא נחת שם כלל. קוק קרא למקום כף קליבלנד, מפרץ קליבלנד ואי המגנט. ב-1819 קפטין פיליפ פרקר קינג והבוטנאי אלן קניגהאם היו האירופאים הראשונים לנחות במקום. ב-1846 ג'יימס מוריל שספינתו נטרפה על חופי המקום, חי שם 17 שנים בקרב הילידים עד שנמצא על ידי לבנים מבריסביין ופונה משם.
ההצפות העונתיות של נהר בורדקין חייבו את הקמתו של נמל ים מצפון לנהר לשימוש תעשיית הבקר המתהווה. משלחת מסודרת ראשונה הגיעה למקום באפריל 1864 ובנובמבר אותה שנה ביקר במקום רוברט טאונס (Robert Towns), איש עסקים שמימן את הקמת המקום ועל שמו נקראה העיר. העיר הוכרזה בפברואר 1866 והתפתחה במהירות להיות נמל ומרכז שירותים באזור. תעשיית הסוכר גרמה לעיר לשגשג עוד יותר. ב-1882 מנתה אוכלוסיית העיר 4,000 איש וגדלה ל-13,000 ב-1891. ב-1896 פתחה יפן את הקונסוליה הראשונה שלה באוסטרליה בטאונסוויל כדי לתת שירות ל-4,000 פועלים יפנים שעבדו שם בתעשיית הסוכר, בגידול צבי ים ומלפפוני ים למאכל ובתעשיית הפנינים. עם עלייתה של מדיניות אוסטרליה הלבנה שהעדיפה באותה תקופה מהגרים מארצות אירופה, פחת מספר הפועלים היפנים והקונסוליה נסגרה ב-1908.
במהלך מלחמת העולם השנייה אירחה העיר 50,000 חיילים ואנשי צוות אוויר אמריקנים ואוסטרלים והייתה בסיס חשוב לקרבות בדרום מערב האוקיינוס השקט. הכוחות האמריקנים התמקמו בשבעה בסיסים מסביב לעיר. ביולי 1942 נערכו שלוש פשיטות אוויריות יפניות על טאונסוויל שבה שכן אז בסיס חיל האוויר החשוב ביותר באוסטרליה. כמה פצצות כבדות הוטלו על הנמל ועל שדה התעופה ואת המכתשים שיצרו ניתן לראות עד היום. לא היו אבדות בנפש והנזקים היו מזעריים.
בערב חג המולד 1971 הכתה סופת ציקלון את העיר ואת אי המגנט וגרמה לנזקים נרחבים. שני בתי מלון נהרסו. בפברואר 2019 סבלה העיר משיטפון כתוצאה מגשמי מונסון בעצמה העולה על פי 20 מהממוצע השנתי.
ערים תאומות

לטאונסוויל יש ברית ערים תאומות עם הערים:
יפן איואקי (אנ'), יפן
דרום קוריאה סוואן, דרום קוריאה
פפואה גינאה החדשה פורט מורסבי, פפואה גינאה החדשה
הרפובליקה העממית של סין פושאן, הרפובליקה העממית של סין
הרפובליקה העממית של סין צ'אנגשו, הרפובליקה העממית של סין
יפן שונאן, יפן
הערות שוליים

↑  סוכנויות הידיעות‏, תנינים ונחשים ברחובות: שיטפונות של "פעם במאה שנה" באוסטרליה, באתר וואלה, 4 בפברואר 2019
↑  "Sister Cities". City of Townsville. ארכיון מ-23 באוקטובר 2018. נבדק ב-23 באוקטובר 2018. {{cite web}}:  (עזרה)
| --- | --- |
בקרת זהויות :  NLI: 987007550324205171  BnF: cb13184794g (data)  GND: 1029320-6  LCCN: n79105698  LNB: 000297837  MusicBrainz: 622c68cb-3d72-498b-8f05-25375c5a2609  NARA: 10044366  SUDOC: 227659090  VIAF: 130175576   WorldCat (עם VIAF): 130175576
חסן טהסין

| --- | --- |

 לידה:  1888 סלוניקי, האימפריה העות'מאנית 
 נהרג:  15 במאי 1919 (בגיל 31 בערך) איזמיר, האימפריה העות'מאנית 
 שם לידה:  Osman Nevres 
 מדינה:  האימפריה העות'מאנית 
 מקום קבורה:  Bülbüldere Cemetery 
 השכלה:  Şemsi Efendi Mektebi  סורבון 
 
חסן טהסין (בטורקית Hasan Tahsin; ‏1888 - 15 במאי 1919) היה עיתונאי טורקי, פעיל בשירות החשאי העות'מאני (Teşkilat-ı Mahsusa) וגיבור לאומי טורקי.
ביוגרפיה

טהסין נולד בסלוניקי בשם רג'פ בן אוסמן נוורס (Recep oğlu Osman Nevres).
לאחר ניסיון התנקשות כושל במדינאים הבריטים צ'ארלס ונואל בוקסטון בבוקרשט, הוא נדון לעשר שנות מאסר, אך נמלט מרומניה ב-1916. ב-1918 שינה את שמו והחל לעבוד כעיתונאי באיזמיר.
בעת כיבוש איזמיר בידי היוונים ב-15 במאי 1919 ירה טהסין את "הכדור הראשון" לעברם והרג את נושא הדגל היווני. בחילופי האש שהתפתחו עקב כך נהרגו כ-300 עד 400 טורקים וכמאה יוונים, ואף טהסין עצמו מצא את מותו באירוע.
בטורקיה נקשר שמו של טהסין באירועי אותו יום בפרט ובמלחמת יוון–טורקיה בכלל. ב-1973 נחנכה "אנדרטת הכדור הראשון" (İlk Kurşun Anıtı) שהוקמה לזכרו בכיכר קונק במרכז איזמיר.